“Barselona” va “Real” o‘rtasidagi “El-Klasiko” sanasiga oydinlik kiritildi

Ispaniya chempionati 14-turidan o‘rin olgan “Barselona” va “Real” o‘rtasidagi uchrashuv sanasi ma’lum bo‘ldi, deb xabar bermoqda “Chempionat”.

2016/17-yilgi mavsumning birinchi “El-Klasiko”si 3-dekabr kuni “Kamp Nou” stadionida bo‘lib o‘tadi. Uchrashuv Toshkent vaqti bilan soat 20:15 da boshlanishi rejalashtirilgan.
“El-Klasiko”ning avvalgilarga nisbatan vaqtli boshlanishining sababi sifatida La Liga prezidenti Xavyer Tebas ko‘proq daromad olish ko‘zda tutilganini ko‘rsatdi.
Bundan tashqari, Xavyer Tebas Ispaniya futbol federatsiyasiga yangi prezident kelishi kerakligini aytdi. Uning so‘zlariga ko‘ra, bu Ispaniya futboli uchun kerak.
Hozirgi kunda Ispaniya futbol federatsiyasini 66 yoshli Anxel Mariya Vilyar boshqarib bormoqda.